गिने-मिथे मनसूबे पर अमल शुरु होआ। मीरपूर, पुन्छ, मुजाफाबाद थमां लेइयै अस्करदू गिलगित तगर दे लम्मे-चौड़े बन्ने पर लड़ाई छिड़ी गेई। रियास्तै दे बन्नें दी रक्षा आस्तै सिरफ नौ बटालियनां फौज, उप्परा किसमत दी मार जे अपने गै किश फौजी दुशमनें कन्नै जाई मिले ते अपने गै झाएं बरुद्ध हथियार चुक्के-बरते। बन्ने दे बसनीकें बी खु’ल्ल-मखु’ल्ली लुट्ट-मार ते खून-खराबा करियै दुशमन दा अग्गें वधना होर सखाला करना शुरु करी दित्ता। नतीजा ए होआ जे दुश्मन कोहाला ते मुजफ्राबाद मलियामेट करदा दोमेल दै रस्तै तेज कन्नै सिरीनगर शैहरै पासै बध्रन लगा। इक अंदाजे मुताबक 5 हजार थमां बद्ध, पाकस्तानी फौजी ते कबाइली इस हमले च शामिल होए हे जेह‌्ड़े कोई 150 सिविल गड़डी ते मारटर तोपें, मीडियम मशीन गन्नें ते दूए लौह‌्के हथियारें कन्नै लैस हे।